text: এক বোতল পানির মূল্য কারো সারা জীবনের সঞ্চয়! – BANGLANEWSUS.COM
  প্রকাশিত:বৃহস্পতিবার, ৩১ অক্টো ২০১৯ ০৯:১০
  সময়ের সঙ্গে সঙ্গে হারিয়ে যাচ্ছে কলস বা জগ। এর পরিবর্তে বাড়ছে বোতলের ব্যবহার। অফিস আদালত কিংবা স্কুল-কলেজ, সর্বত্রই বাড়ছে বোতলের ব্যবহার। পাশাপাশি কমছে গ্লাসের ব্যবহারও।
  আর সাশ্রয়ী ও বহনে সহজ হওয়ায় জনপ্রিয়তার কারণে বাজারে প্রতিদিনই আসছে হরেক রকমের বোতল। এসব বোতলের রয়েছে নানা রং, নানান সুবিধা। তবে, তাই বলে একটি বোতলের দাম ৬৫ লাখ টাকা। এর দাম শুনে মাথাটা ঝিমঝিম হতেই পারে। তবে ঘটনা কিন্তু একদমই সত্যি।
  জানা গেছে, এই বোতলের সঙ্গে পানিও পরিবেশন করা হবে। মার্কিন সংস্থা বেভারলি হিলস এই বোতলটি বাজারে এনেছে। সাধারণ ঘরোয়া সামগ্রীর এমন আকাশ ছোঁয়া দাম নিয়ে এরই মধ্যে শুরু হয়েছে আলোচনা। সামাজিক যোগাযোগমাধ্যমেও চলছে চুলচেরা বিশ্লেষণ। পার্শ্ববর্তী দেশ ভারতের বাজারেও নাকি আসছে এরকম বিলাসবহুল বোতল।
  একজন স্বর্ণকার এই বোতলটির নকশা করেছেন। এর ছিপি ৬০ গ্রাম সোনা দিয়ে তৈরি। বোতলটির একদম উপরে রয়েছে মূল্যবান হিরা। এছাড়া বোতলের গায়ে থাকবে ২৫০টি কালো হীরা। হীরায় মোড়ানো থাকাতেই বোতলটির দাম বেশি হয়েছে বলে যুক্তি দাঁড় করেছে প্রতিষ্ঠানটি। ফলে ৬৫ লাখ টাকাকে তারা যথেষ্ট প্রাসঙ্গিক বলেই মনে করছেন।
  বাজারে পাওয়া যাওয়া এই বোতলে থাকছে অ্যালকালিন, ইলেক্ট্রোলাইট মেশানো সুস্বাদু এবং স্বাস্থ্যকর চকচকে পানি। এছাড়া ব্যক্তিগতভাবে ব্যবহারের জন্য বোতলটিতে সুরক্ষা লক দেয়া শোকেসও রয়েছে। এছাড়া ডায়মন্ড এডিশন ছাড়াও ভারতীয় মুদ্রায় ৮০০ থেকে ১০০০ টাকার বোতলও বাজারে এনেছে সংস্থাটি।
  বেভারলি হিলস 9OH2O'এর ডায়মন্ড প্যাকেজটি পানির সর্বাধিক ব্যয়বহুল বোতল। এমনকি এটি একটি সীমিত সংস্করণের বোতল। যার এক লিটারের মাত্র ৯ টি বোতল সহজলভ্য। প্রিস্টাইন ক্যালিফোর্নিয়া পর্বতমালার পাঁচ হাজার ফুট উপর থেকে বসন্তের পানি সংগ্রহ করে এ বোতলে ভর্তি করা হয়। বেভারলি হিলস ড্রিঙ্ক কোম্পানির সহ-প্রতিষ্ঠাতা ও জোন গ্লকের মতে, বেভারলি হিলস পানির স্বাদ অত্যন্ত সুস্বাদু।